#### MUNICIPIUL BUCUREŞTI

**CONSILIUL LOCAL AL SECTORULUI 1**

**HOTĂRÂRE**

***privind adoptarea unor măsuri în vederea asigurării transparenței decizionale la nivelul autorităților locale ale Sectorului 1 al municipiului București***

Luând în considerare Expunerea de motive a consilierilor locali ai Sectorului 1 privind necesitatea transparentizării activității autorităților publice locale și facilitarea accesului cetățenilor la informațiile de interes public;

Având în vedere Raportul de specialitate întocmit de către Serviciul Secretariat General, Audiențe;

Ţinând seama de Raportul Comisiei pentru administraţie publică locală, juridică, apărarea ordinii publice, respectarea drepturilor şi libertăţilor cetăţenilor şi patrimoniu a Consiliului Local al Sectorului 1;

Potrivit prevederilor Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

Luând în considerare prevederile art. 1 alin. (1) și alin. (2) din Legea nr. 52/2003 privind transparența decizională în administrația publică, cu modificările și completările ulterioare;

Ținând seama de prevederile art. 111 din Legea nr. 544/2001 privind liberul acces la informațiile de interes public, cu modificările și completările ulterioare;

Luând în considerare prevederile art. 47 alin. (1) din Ordonanța de Urgență nr. 34/2006 privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii, cu modificările și completările ulterioare;

În temeiul art. 45, alin.(1), art.80, art.81, alin.(1) şi art.115, alin.(1), lit.b) din Legea nr.215/2001 a administraţiei publice locale, republicată, cu modificările şi completările ulterioare;

**CONSILIUL LOCAL AL SECTORULUI 1**

**HOTĂRĂȘTE:**

**Art. 1**. (1) În vederea asigurării transparenței decizionale, toate contractele de achiziție publică care se vor încheia la nivelul Instituției Primarului Sectorului 1 al municipiului București și ale instituțiilor subordonate Consiliului Local Sector 1 se vor publica pe site-ul Primăriei Sectorului 1 în secțiunea specială numită *"****Transparență decizională. Capitolul:******contracte de achiziție publică, de lucrări publice și de concesiune de servicii"***.

(2) După publicarea în sistemul electronic de achiziţii publice, toate anunţurile de intenţie, anunţurile/invitaţiile de participare şi anunţurile de atribuire care vor fi formulatede către aparatul de specialitate al Primarului Sectorului 1 al municipiului București și ale instituțiilor subordonate Consiliului Local Sector 1, precum și alte documente ce fac obiectul publicării în sistemul electronic de achiziţii publice, se vor publica atât pe site-ul Primăriei Sectorului 1 în secțiunea specială numită "***Transparență decizională. Capitolul: anunţuri de intenţie, anunţuri/invitaţii de participare şi anunţuri de atribuire"***, cât şi pe site-urile proprii*.*

**Art. 2.** Informațiile privitoare la contractele de achiziție publică, de lucrări publice și de concesiune de servicii publicate pe site-ul Primăriei Sectorului 1 vor cuprinde:

a. data încheierii contractului administrativ și a actelor adiționale aferente acestuia;

b. durata contractului administrativ și a actelor adiționale aferente acestuia;

c. valoarea contractului administrativ și a actelor adiționale aferente acestuia;

d. obiectul contractului administrativ.

**Art. 3.** Serviciul Imagine, Relații cu Mass - Media și Informatică va crea o rubrică distinctă, pe portalul www.primariasector1.ro, având denumirea ”Transparență decizională” cu punctele distincte „Capitolul: contracte de achiziție publică, de lucrări publice și de concesiune de servicii”, respectiv „Capitolul: anunţuri de intenţie, anunţuri/invitaţii de participare şi anunţuri de atribuire”.

**Art. 4.** Serviciul Imagine, Relații cu Mass - Media și Informaticăva încărca în rubrica prevăzută la art. 3 până la data de 25 ale fiecărei luni informațiile de interes public, așa cum au fost specificate la art. 1 alin. (1) și (2) și art. 2 ale prezentei hotărâri.

**Art. 5.** Departamentele din cadrul aparatului de specialitate al Primarului Sectorului 1 și instituțiile publice de interes local aflate în subordinea Consiliului Local al Sectorului 1 vor transmite informațiile actualizate lunar, așa cum au fost prevăzute la art. 1 alin. (1) și (2) și art. 2 ale prezentei hotărâri, până la data de 15 ale lunii următoare, Serviciului Imagine, Relații cu Mass - Media și Informaticăcare va asigura centralizarea informațiilor.

**Art. 6.** Asigurarea transparenței publice, astfel cum este acesta reglementată la art. 1-5 din prezenta hotărâre, se realizează cu respectarea termenelor și procedurilor prevăzute de reglementările legale privind liberul acces la informațiile de interes public și nu poate fi restricționată decât în măsura în care aceste informații sunt confidențiale, clasificate sau protejate de un drept de proprietate intelectuală, potrivit legii.

**Art. 7.** În termen de 30 de zile de la data prezentei hotărâri, Direcţia Management Resurse Umane din cadrul aparatului de specialitate al Primarului sectorului 1, precum şi direcţiile de resurse umane ale instituţiilor subordonate vor propune spre aprobare Consiliului Local al Sectorului 1 modificarea Regulamentelor de organizare şi funcţionare, conform prevederilor art.1-6.

**Art. 8.** (1) Primarul Sectorului 1, toate compartimentele/birourile/serviciile/direcțiile din cadrul aparatului de specialitate al Primarului Sectorului 1 al municipiului București și ale instituțiilor subordonate Consiliului Local Sector 1 vor duce la îndeplinire prevederile prezentei hotărâri.

(2) Serviciul Secretariat General, Audiențe va asigura comunicarea prezentei hotărâri tuturor entităților menționate la alin. (1), precum și Instituției Prefectului Municipiului București.

Această hotărâre a fost adoptată în ședința ordinară a Consiliului Local al Sectorului 1 din data de 22.12.2015.

**PREŞEDINTE DE ŞEDINŢĂ, CONTRASEMNEAZĂ,**

**Adrian Tănăsescu**

**SECRETAR**

**Remus Alexandru Moldoveanu**

**Nr.: 233**

**Data: 22.12.2015**